Á fjórða hundrað slösuðust þegar Palestínumönnum og ísraelskum lögreglumönnum lenti saman í Jerúsalem í dag. Öryggisráð Sameinuðu þjóðanna hefur verið kallað saman vegna ástandsins.
Á fjórða hundrað slösuðust þegar Palestínumönnum og ísraelskum lögereglumönnum lenti saman utan við Al-Aqsa moskuna í Jerúsalem í dag. Þjóðernissinnaðir Ísraelsmenn fagna því í dag að 54 eru liðin frá því að þeir náðu yfirráðum í austurhluta borgarinnar.
Fjöldi Palestínumanna safnaðist saman í Al-Aqsa-moskunni í nótt, margir með grjót og heimatilbúnar bensínsprengjur meðferðis. Þegar lögreglumenn komu á staðinn voru þeir grýttir. Þeir svöruðu með því að skjóta gúmmíhúðuðum byssukúlum og varpa höggsprengjum á mannfjöldann. Einnig beittu þeir táragasi. Yfir þrjú hundruð slösuðust að sögn palestínskra sjúkraflutningamanna. Fimm eru sagðir alvarlega slasaðir. Einnig þurftu nokkrir lögreglumenn að leita á sjúkrahús eftir að hafa fengið grjóthnullunga í sig.
Átök hafa staðið yfir milli Palestínumanna og Ísraelsmanna síðustu daga. Þau eru sögð hin verstu frá árinu 2017. Dagurinn í dag er sérstaklega slæmur, þar sem þá minnast þjóðernissinnaðir gyðingar þess að Ísraelsmenn náðu yfirráðum yfir Austur-Jerúsalem árið 1967. Af því tilefni stendur til þess að þeir fari í skrúðgöngu síðar í dag til að fagna áfanganum. Vegna ástandsins í samskiptum Palestínumanna og Ísraelsmanna hefur öryggisráð Sameinuðu þjóðanna verið boðað á lokaðan fund síðar í dag að ósk Túnismanna.
Á þriðja hundrað slösuðust þegar Palestínumönnum og ísraelskum lögreglumönnum lenti saman í Jerúsalem í dag. Öryggisráð Sameinuðu þjóðanna hefur verið kallað saman vegna ástandsins.